"Setswana Puo ya Gae (HL)/P2 19 DBE/Ngwanaitseele 2019 NSC DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo ditlhangweng tsa setso tse ba di ithutileng.  Fa batlhatlhojwa ba itlhophetse go araba potso ya tlhamo mo KAROLONG YA B, ba tshwanetse go araba dipotso tse dikhutshwane mo KAROLONG YA C.  Fa batlhatlhojwa ba itlhophetse go araba dipotso tse dikhutshwane mo KAROLONG YA B, ba tshwanetse go araba potso ya tlhamo mo KAROLONG YA C. POTSO 14: POTSO YA TLHAMO DITLHANGWA TSA SETSO – G Leeuw le ba bangwe Merafe e e farologaneng ya Batswana e bidiwa go ya ka se ba se anang, fela jaaka Batlhaping ba bidiwa jalo, ka ba ana tlhapi. Bapisa Batlhaping ba naane ya 'Tlholego ya morafe wa Batlhaping' le ba leboko la 'Batlhaping ba kgotla oorraMaidi', mme o bontshe go tshwana le go farologana ga bona. Boleele ba tlhamo e nne mafoko a a ka nnang 400–450. [25] POTSO 15: DIPOTSO TSE DIKHUTSHWANE DITLHANGWA TSA SETSO – GS Leeuw le ba bangwe Buisa nopolo e e latelang, mme o arabe dipotso. NAANE: 'MMUTLA LE THOLO' – CLS Thobega le ba bangwe NOPOLO E Ga twe e rile bogologolo ga bo go na le Mmutla. Mmutla le Tholo ba ne ba ntshana se inong, e le ditsala tsa tlhogo ya kgomo. Ga diragala letsatsi lengwe, Mmutla a raya Tholo a re: 'Tholo ke batla gore re ye go bona kwa logageng lwa ga Dimo, ka e le sebatana se setonatona sekamotho. Dimo kana o tshajwa ke mongwe le mongwe. Le nna tota ke a mo tshaba. Fela ke batla gore e re o mmona o mo tlhabe 5 ka lenaka la gago le le bogale, molekane!' Tholo a itumela thata go utlwa mafoko a mantle a a buiwang ke Mmutla. Tholo o ne a sa lemoge fa Mmutla a mo logela leano la boferefere. Kana Mmutla ke phologolo e e tletseng maanonyana a go leka go iphemela. Mo gongwe, Mmutla o a tle a thuse diphologolo tse dingwe fa di le mo mathateng, di falodisiwe ke botsipa 1 0 jwa gagwe. Ga diragala jaaka Mmutla a akantse le Tholo. Letsatsi la tlhaba. Le ne le galefile ka mogote. Pula e ne e kile ya sarasara bosigo jo bo fetileng. Lefatshe le kolobile go se nene. Ditlhare di ne di na le maungo, di talafetse. Dinonyane di utlwala di lelalela fale le fale mo sekgweng, di itumeletse bophadiphadi jwa lefatshe le le apesitsweng 15 ke kobo e talana. Kwalololo e ileditswe Phetla"